### Resumé

I forbindelse med budgetforlig 2021 blev der afsat midler til "upcycling" af en hal fra [adresse] til en badmintonhal ved [adresse] i Vejle. Der er afholdt licitation og hvis projektet skal realiseres, så kræver det en yderligere finansiering på 4,1 mio. kr.

### Sagsfremstilling

I forbindelse med budgetforliget for 2021, der blev indgået 10. september 2020, blev der afsat 11 mio. kr. til en ny badmintonhal ved [adresse]. Hallen er en "genbrugshal" fra [adresse] der bliver ledig i forbindelse med flytningen af Paulina Lauridsen.
Som følge af store prisstigninger generelt på byggematerialer, så er projektets økonomi blevet større end først antaget. Man har i løbet af foråret sammen med Vejle badminton klub og DGI Huset Vejle tilpasset projektet forud for licitationen for at nedbringe den forventede prisoverskridelse så meget som muligt. Dette blev også beskrevet i frigivelsessagen den 7. februar 2023, sag 23, og den tilsvarende sag til Byrådet den 8. marts 2023, sag 50: "...med det nuværende prisindeks er fortsat forventningen, at projektet vil være underfinansieret. Det er uvist hvor meget."

Licitationen er nu afsluttet og det samlede budget er efter den afholdte licitation 4,1 mio. kr. højere end de afsatte midler.

Projektet kan ikke udskydes uden yderligere udgifter, da anlægget er timet i forhold til rømningen af den tidligere genbrugsplads på [adresse]. Det er ligeledes heller ikke vurderingen fra Kommunale Ejendomme, at en ny licitation vil resultere i lavere bud.

Der skal dermed tages politisk stilling til om projektet fortsat skal gennemføres og i så fald finansieringen af det manglende budget i projektet på 4,1 mio. kr.

Da Kultur- og Idrætsudvalget ikke råder over 4,1 mio. kr., så anbefaler forvaltningen, at sagen sendes videre til Økonomiudvalget med henblik på, at anvise finansiering, såfremt Kultur- og Idrætsudvalget ønsker at gå videre med projektet.

### Klima og resiliensvurdering

Der er tale om et anlægsprojekt, der genbruger en eksisterende hal, hvorfor klimaaftrykket på dette anlægsprojekt vil være markant lavere end ved tilsvarende halbyggerier.

### Sagens videre forløb

Sagen skal behandles af Økonomiudvalget og Byrådet.

### Historik

#### Kultur- og Sundhedsdirektøren indstiller, den 18. december 2023, punkt 169:

at    resultatet af den gennemførte licitation tages til efterretning, og
at    projektets reviderede økonomi godkendes med henblik på indgåelse af kontrakt med vinder af licitationen, og
at    Kultur- og Idrætsudvalget anmoder Økonomiudvalget om at anvise finansiering af det overskredene budget på i alt 4,1 mio. kr.

#### Beslutning fra Kultur- og Idrætsudvalget, den 18. december 2023, punkt 169:

Anbefales.

#### Beslutning fra Økonomiudvalget, den 8. januar 2024, punkt 29:

Anbefales. Finansieres af anlægsreserven.

### Administrativ tilføjelse

Administrativ tilføjelse indsat den 19. december 2023 på baggrund af beslutningen i Kultur og Idrætsudvalget 18. december 2023, punkt 169:

![Ny/ændring af Anlægsbevilling](data:image/jpeg;base64...)

![Tillægsbevilling til rådighedsbeløb](data:image/jpeg;base64...)

#### De økonomiske konsekvenser:

Der afsættes rådighedsbeløb og gives anlægsbevilling på 4,1 mio. kr. til projektet vedr. Lucas Schou. Økonomiudvalget anmodes om at anvise finansiering.

#### Høringssvar

Centralt budget har ingen bemærkninger af bevillingsmæssig karakter. Det kan oplyses, at der er afsat en anlægsreserve i forbindelse med halvårsregnskabet 2023, og at der i denne pulje er et udisponeret beløb på 8,9 mio. kr. Anlægsreserven vil blive overført til 2024 forbindelse med overførelsessagen [adresse].

### Beslutning

Godkendt.